[{"text_idx": "#000004", "text": "Tallinna Kammerorkestri 26. hooaja avakontserdil 4. oktoobril ko\u0303lab maailmaesiettekandes Helena Tulve \"Tundmatuis vetes\", teos soolo-ts\u030cellole ja kammerorkestrile, kus solistiks oma 50. su\u0308nnipa\u0308eva ta\u0308histav Leho Karin."}, {"text_idx": "#000005", "text": "Helena Tulve u\u0308tles uudisteose kohta, et see ei ole klassikaline ts\u030cellokontsert, kus esiplaanil on virtuoosne solist ja orkester saadab teda, vaid Leho Karini ja Tallinna Kammerorkestri puhul on orkester u\u0308mber oma ts\u030celloma\u0308ngija nagu mets puu u\u0308mber. Muusika ongi kirjutatud ajendatuna Leho Karini ettepanekust tema olulise su\u0308nnipa\u0308eva puhul midagi uut kirjutada."}, {"text_idx": "#000006", "text": "\"Leho Karin on mu po\u0303lvkonnakaaslane ja so\u0303ber NYYD Ensemble'i aegadest, kirglik ja julge muusik, seikleja ja pu\u0308henduja. Kirjutada interpreedile, kes annab endast maksimumi, on suur au,\" ra\u0308a\u0308kis Helena Tulve ja selgitas, et nad on varemgi koosto\u0308o\u0308d teinud, na\u0308iteks viimati teatrimuusikat, Theatrumi \"Delhi tantsu\" muusika ma\u0308ngis Leho Karin u\u0308ksi sisse. \"Tallinna Kammereorkester on solistide orkester, Eesti parimad muusikud ma\u0308ngivad koos, alati panustavad, to\u0308o\u0308 nendega on va\u0308ga intensiivne ja toitev.\""}, {"text_idx": "#000007", "text": "Leho Karin saab oma juubeli ajal o\u0308elda ka, et ta\u0308histab 25. aastat Tallinna Kammerorkestris, millega ta liitus orkestri esimestel kuudel 1993. aasta kevadel."}, {"text_idx": "#000008", "text": "Teose pealkirja \"Tundmatuis vetes\" vo\u0303ib helilooja so\u0303nul mo\u0303ista enda asetamisena elu su\u0308mboolsesse keskpaika. \"Mida kauem elad, seda rohkem na\u0308ed ning aina suuremaks na\u0308ib muutuvat ka kaos meie u\u0308mber,\" selgitas Tulve ja lisas, et seda suuremat julgust ning usaldust elu vastu on vaja, et sellel hinge sisemisel teekonnal edasi liikuda."}, {"text_idx": "#000009", "text": "26. hooaega alustav Tallinna Kammerorkester on u\u0308ks Eesti viiest professionaalsest orkestrist, orkestri peadirigent on Risto Joost."}, {"text_idx": "#000011", "text": "Helena Tulve uudisteosest: seal on kihistusi ja omavahel ho\u0303o\u0303rduvaid energiaid"}, {"text_idx": "#000019", "text": "Laura Kalle: teater ei peaks ainult paitama"}, {"text_idx": "#000027", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000028", "text": "Suri Dumbledore'i kehastanud na\u0308itleja Michael Gambon"}, {"text_idx": "#000029", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000034", "text": "Avalik debatt Eesti akadeemilise muusikahariduse raskustest"}, {"text_idx": "#000035", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}]